text: Litauere anholdt for tyveri fra bil
  03 januar 2014 kl. 05.20
  I Åskrænten i Esbjerg har Syd- og Sønderjyllands Politi anholdt to litauere for at have stjålet en mobiltelefon fra en bil.
  Klokken 05.05 får politiet en anmeldelse fra en borger, der ser nogle mænd gå rundt med lommelygter ude ved en bil. Da politiet når frem, forsøger litauerne at flygte, men det lykkes for politiet at fange dem.
  - Selvom de har udøvet mistænkelig virksomhed, har vi i første omgang ikke noget, vi kan anholde dem for, men så finder vi en stjålet mobiltelefon, som de har kastet fra sig under flugten, siger vagthavende hos Syd- og Sønderjyllands Politi til TV SYD.
  Vagthavende oplyser til TV SYD, at han forventer, at litauerne får en straksdom og bliver udvist.
  2 lithauere anholdt mistænkt for forsøg på tyveri fra bil Åskrænten kvarteret Esbj. V. Check din bil og ret henvendelse på  114. #politi.dk
  
  